— Заходзіць неяк да мяне ў кабінет высокі малады хлопец. Пытаецца, ці не памятаю яго. Не памятаю. А ён мне й паказвае шво на патыліцы. Бачу, мая праца, і ўспамінаю: аперыраваў яго ва ўзросце трох гадоў і тое, як думаў тады — хлопчык можа доўга не пражыць. Бо такі тып пухліны, як медулабластома, рэдка пакідае шанцы на жыццё. А ўсяго, дарэчы, да 200 відаў пухлін сустракаецца ў нашай практыцы! Але прырода, я ўпэўнены, умее здзіўляць. Альбо Творца. Малады чалавек сёння цалкам здаровы.